Briewe | SkalkSkryf
« Die Bevryde Man
Augustus 30, 2009 deur Louwie Brief A:
`n Brief oor die Caster sage geplaas in “By” van Beeld 29/8/09
Die skrywe van Anneli Groenewald in “By” van Saterdag 22/8/09 verwys.
In haar skrywe noem Anneli dit dat Prof. Gouws aan haar sou gesê het dat gendertoetsing normale prakyk is in internasionale atletiek. Maar dit lyk my Anneli het `n problem daarmee. Miskien moet Suid Afrika dan op grond van menseregte aandring daarop dat geslag as kriterium by alle sport tot sonde teen die mensdom verklaar word. Ons dring daarop aan dat sport geslagsvry moet wees sodat enige sport-/man/vrou/persoon aan enige sport mag deelneem sonder diskriminasie op grond van geslag. As `n meisie goed genoeg is kan sy saam met die manne in die Springbok voorry sak. As `n man goed genoeg is dan moet hy saam met die meisies in die nasionale netballspan opgeneem word en geen onderskeid mag gemaak word tussen mans en vrouens in enige atletiekspan nie. Daar is net een span bestaande uit mense en almal kompeteer vir een beker/medalje. (Dit is nou tot die vegters vir diereregte begin beswaar maak teen die onbeskaamde diskriminasie teen hulle vriende net omdat hulle anders lyk as ons.)
Is ons regtig so stiksienig om te glo dat `n oorbel `n verskil sal maak? Wat is die implikasie van Anneli se stelling oor Caster se afwesige oorbel vir mans wat oorbelle dra? Kom dit nie neer op haatspraak nie?
Moet alle toetse nou afgelas word sodat “vermomde” mans (of is dit verdomde mans?) teen vroue kan deelneem soos al voorheen gebeur het? Dit sal mos net so vernederend en `n skending van sy regte wees as `n man onderwerp word aan toetse, of werk diskriminasie net as `n vrou daarby betrokke is?
Hierdie hele histeriese debat is eintlik maar blatante haatspraak teen mans en teen vrouens wat hulle eie vroulikheid op prys stel, deur `n klein groepie vrouens wat dalk vir een of ander rede minder gelukkig voel in hulle eie lywe.
Bedink tog die volle implikasies van julle tirades teen `n eenvoudige bestel wat ingestel is om ook vrouens se regte en prestasies te beskerm. Wat sou gebeur het as daar lank na die byeenkoms uitgevind is dat Caster wel manlik was? Ek wil my voorstel dat dieselfde vroue blou moord sou geskreeu het oor onreg wat teenoor vroue gepleeg is, dat vroue beroof is van medaljes, dat vroueregte weereens geminag is deur ongevoelige, bose mans.
Maar dan ook weer, dit is julle eie besluit. Gooi die hekke oop as dit julle behaag en laat die sirkus begin.
op September 3, 2009 at 3:47 nm boerinballingskap
Bravo! Mooi opgesom! Ek stuur vir jou ‘n pot konfyt vir hierdie bek van jou!
op September 3, 2009 at 8:41 nm Louwie
Dankie Boer. Die konfyt sal goed wees. Sommige anties dreig om seep te stuur!